**ΔΙΕΞΑΓΩΓΗ ΗΜΕΡΙΔΑΣ**

**Οργάνωση Ιν.ΦΑΦ**

Γραφείο Καινοτομίας, Επιχειρηματικότητας και Μεταφοράς Τεχνολογίας “InnovinAgri”

Το Ινστιτούτο και Κέντρο Αριστείας για τη ‘Μελέτη και Προώθηση των Φαρμακευτικών Αρωματικών Φυτών  (Ιν. ΦΑΦ)’, σε συνεργασία με την Εταιρεία BIOMA- Βιολογικό Φυτώριο, παρουσιάζουν την Αρέθουσα, την πρώτη Ελληνική Ποικιλία Ρίγανης από όλα τα ΦΑΦ, που θα αξιοποιηθεί εμπορικά από τους δύο φορείς. Η Ημερίδα θα διεξαχθεί με υβριδικό τρόπο στην αίθουσα της Βιβλιοθήκης του ΓΠΑ και διαδικτυακά στις **10/4/25** και έχει ως σκοπό την προβολή της συνεκμετάλλευσης της ποικιλίας από το ΓΠΑ και το ΒΙΟΜΑ, στο πλαίσιο της διεύρυνσης της ερευνητικής δραστηριότητας, της παραγόμενης γνώσης και της καινοτομίας από το Ιν.ΦΑΦ με την πρωτογενή παραγωγή και την αγορά.

Η συνεργασία αυτή στοχεύει στην παραγωγή εγγυημένου βιολογικού πολλαπλασιαστικού υλικού (ΠΥ) και συνδέεται με την αποστολή και τον στρατηγικό στόχο της διεπιστημονικής ερευνητικής ομάδας του Ιν.ΦΑΦ να κατοχυρώσει τα ελληνικά ΦΑΦ, μέσω της βιώσιμης παραγωγής με ταυτοποιημένο ΠΥ, της μεταποίησης με βάση τα διεθνή πρότυπα και της προώθησης των παραγόμενων προϊόντων στις ευρωπαϊκές και διεθνείς αγορές.

Το ΓΠΑ καινοτομεί καθώς διαθέτει προς αξιοποίηση για πρώτη φορά στην αγορά, μια ποικιλία Ελληνικής Ρίγανης και δίνει τη δυνατότητα στους επαγγελματίες του κλάδου των Φαρμακευτικών Αρωματικών Φυτών, να καλλιεργήσουν και να μεταποιήσουν Ελληνική Ποικιλία με σταθερά υψηλής ποιότητας ποιοτικά χαρακτηριστικά.

Το Γραφείο Καινοτομίας, Επιχειρηματικότητας και Μεταφοράς Τεχνολογίας ΕΛΚΕ ΓΠΑ "InnovinAgri" υποστήριξε το Ιν.ΦΑΦ στην προσπάθειά του να αξιοποιήσει εμπορικά τη ρίγανη Αρέθουσα, να την εγγράψει στον Εθνικό Κατάλογο Ποικιλιών Καλλιεργούμενων Φυτών του ΥΠΑΑΤ, αλλά και να αποκτήσει δικαιώματα επί της συγκεκριμένης φυτικής ποικιλίας από το Community Plant Variety Office (CPVO). Το "InnovinAgri" αποτελεί την δομή του ΓΠΑ που είναι υπεύθυνη για την ωρίμανση και την αξιοποίηση ερευνητικών αποτελεσμάτων που παράγονται μέσα στο πανεπιστήμιο, με στόχο την είσοδό τους στην ελληνική και τη διεθνή αγορά.

Η Εκδήλωση θα απευθύνεται σε φορείς του Δημόσιου Τομέα, στην Ακαδημαϊκή κοινότητα (Καθηγητές και Ερευνητές) με σχετικό έργο και ερευνητική συνεργασία με το Ιν. ΦΑΦ και σε μέλη του  Ιδιωτικού τομέα (Οργανισμούς και Εταιρείες) με  επιστημονική  και επιχειρηματική δραστηριότητα  σχετιζόμενη με τον τομέα των ΦΑΦ.

Η εκδήλωση θα περιλαμβάνει τρεις ενότητες:

* Παρουσίαση της ‘Αρέθουσας’ της 1ης Ελληνικής Ποικιλίας Ρίγανης
* Παρουσίαση των στόχων και των κανόνων της συνεκμετάλλευσης από το ΓΠΑ και το BIOMA – Βιολογικό Φυτώριο
* Τοποθετήσεις και συζήτηση για τις προοπτικές της Αρέθουσας και άλλων ΦΑΦ στην ελληνική επιχειρηματικότητα.

Σας προσκαλούμε να συμμετάσχετε  ώστε να ενισχυθούν οι συνεργασίες του Ινστιτούτου με τα Ακαδημαϊκά / Ερευνητικά Ιδρύματα της Χώρας μας και με τους Ιδιωτικούς Φορείς από συναφή επιστημονικά πεδία με σκοπό την επίλυση θεμάτων και την ανάπτυξη του τομέα των ΦΑΦ.

**Για τη συμμετοχή σας, σας παρακαλούμε να πραγματοποιήσετε εγγραφή στον παρακάτω σύνδεσμο:** [**https://forms.gle/6oYLRdgdxcFDezHd9**](https://forms.gle/6oYLRdgdxcFDezHd9)

**Το Διοικητικό Συμβούλιο του Ιν.ΦΑΦ** :

**Κώστας Τσιμπούκας**

Εργαστήριο Διοίκησης Γεωργικών Επιχειρήσεων και Εκμεταλλεύσεων

Τμήμα Αγροτικής Οικονομίας και Ανάπτυξης

Σχολή Εφαρμοσμένων Οικονομικών και Κοινωνικών Επιστημών

**Πέτρος Ταραντίλης**

Εργαστήριο Γενικής Χημείας

Τμήμα Επιστήμης Τροφίμων & Διατροφής του Ανθρώπου

Σχολή Επιστημών Τροφίμων και Διατροφής

**Γ. Οικονόμου**

Εργαστήριο Γεωργίας

Τμήμα Επιστήμης Φυτικής Παραγωγής

Σχολή επιστημών των Φυτών

**Το Γραφείο Καινοτομίας, Επιχειρηματικότητας και Μεταφοράς Τεχνολογίας ΕΛΚΕ ΓΠΑ-**

**InnovinAgri**

**Κατερίνα Παπαδούλη**

MSc στη Διεθνή Χρηματοοικονομική

Επικεφαλής InnovinAgri

ΕΛΚΕ - ΓΠΑ